section_heading: Herino prokletstvo i Mirmidonci
paragraph_text: Hera, sita Zeusovih preljuba, odlučuje kazniti stanovnike otoka Egine. Na njih je poslala pošast zmija otrovnica, tame, kuge, suše i oskudice. Gotovo svo stanovništvo je pomrlo. Naposljetku se Eginin sin Eak, kralj otoka, molio svome ocu Zeusu, koji mu je uslišao molitvu. Pala je blagotvorna kiša, tama se podigla s otoka, a zmije su pobjegle u svoje jazbine. No, otok je bio pust.